User:Nikolina2003/sandbox

= Маникир = Маникир је естетска козметичка процедура, чији је циљ нега руку, тј. шаке. Назив маникир (manicure) потиче од латинских речи manus што значи шака, и cure, што значи нега или лечење. Маникир представља скуп поступака који се најчешће обављају у козметичком салону.

Нега руку и ноктију у Античком добу
Нега ноктију и шака датира још из Вавилона. Боја ноктију је представљала друштвени статус. Мушкарци из више класе су бојили нокте црном бојом, док из ниже су користили зелену. Још у Старом Египту, чланови више класе су бојили нокте са каном. Најпознатије историјске личности као што су Клеопатра и краљица Нефертити користиле су различита уља за негу руку. Боја ноктију је имала велики естетски значај, јер је боја ноктију рефлектовала богатство. Што је боја била упадљивија, представљала је већу моћ. У току владања династије Танг у Кини, постојао је процес којим су настајали пигменти са украшавање ноктију, они су се добијали из цветова, различитих биљака.

Нега руку и ноктију у XIX веку
Због драстичних научних и друштвених открића, настали су разни прибори и алатке са посебном сврхом - за негу ноктију. У Џорџијанском добу, британска аристократија је фаворизовала једноставан и минималистичан изглед ноктију. Током Викторијанског доба жене су нокте одржавале, тако да буду кратки и високог сјаја и белине. Користиле су различите микстуре, које су се сачињавале најчешће од арапске гуме, беланцета и желатина.